Vážený zákazník,

ďakujeme, že ste si k renovácii svetlometov vybral našu súpravu!

**POMOCOU NAŠEJ SÚPRAVY DOCIELITE OBNOVENIE PERFEKTNÉHO VZHĽADU SVETLOMETOV!**

**Naša leštiaca pasta a ochranný vosk boli starostlivo vybrané a vyskúšané z množstva produktov svetových a domácich výrobcov.**
**Leštiaca pasta** na vodnej báze, bez silikónu a rozpúšťadiel slúži ku konečnému lešteniu povrchu renovovaných svetlometov. Leštenie začíname od malých otáčok s menším prítlakom, postupne prítlak a otáčky zvyšujeme. **Pri leštení je nutné si chrániť zrak použitím ochranných okuliarov**. Okolité časti automobilu a pracovného priestoru odporúčame zakryť ochrannou zakrývacou fóliou (napr. maliarskou), z dôvodu ochrany pred znečistením. Pokiaľ k znečisteniu dôjde, zvyšky pasty možno odstrániť mokrou handrou (vodou). Pokiaľ pri leštení dochádza k zasychaniu pasty na svetlomete, svetlomet zvlhčíme malým množstvom vody (napr. rozprašovačom). Nakoniec vyleštíme do sucha. Balenie pasty chránime pred mrazom!

**Ochranný nano vosk** na báze fluórových polymérov vytvorí na povrchu svetlometov hydrofóbnu, tenkú, neviditeľnú vrstvu, ktorá zamedzuje následnému znečisteniu, usadzovaniu povlakov, funguje ako dlhodobá ochrana proti mikroskopickým škrabancom a zvyšuje odolnosť povrchu proti UV žiareniu. Pre maximálny efekt odporúčame ošetrovať svetlomety pravidelne, napr. po umývaní automobilu. Napriek tomu, že je obal vybavený bezpečnostnou poistkou proti otvoreniu deťmi, uchovávajte balenie uzamknuté mimo dosahu detí. Pred otvorením je nutné fľaštičku riadne pretrepať, obsah musí byť krémovej konzistencie (po dlhšej dobe skladovania môže dôjsť k oddeleniu jednotlivých zložiek zmesi a ich skvapalneniu).

**Návod na použitie súpravy:**

* **Príprava**

K renovácii si ďalej pripravíme vodu a handru na umytie svetlometu, rozprašovač s vodou a maskovaciu pásku (ak nie je súčasťou súpravy). Pred samotnou renováciou svetlomet dôkladne umyjeme. Z dôvodu ochrany priľahlých dielov karosérie pred obrúsením okolie svetlometu oblepíme maskovacou páskou.

* **Brúsenie - súpravy Basic**

Do vŕtačky pomocou stopky so závitom M14 upneme unášač, na ktorý sa pomocou suchého zipsu postupne upevňujú brúsne kotúče. Súprava ďalej obsahuje brúsne papiere pre ručné brúsenie. Tieto papiere môžeme využiť v prípade, že nám nevydržia brúsne kotúče, napr. pri renovácii veľkých svetlometov. Pri výmene brúsnych kotúčov postupujeme opatrne (pridržíme prstami suchý zips a plastovú časť unášača), aby sme nepoškodili molitanovú vrstvu unášača.

Podľa stupňa poškodenia (popraskaný povrch, hlbšie vrypy od kamienkov atď.) prvé brúsenie zrnitosťou P400 vykonáme na sucho a odstránime čo najviac povrchových chýb. Ak poškodenie nie je hĺbkové a svetlomet nie je matný a zažltnutý, začneme brúsiť zrnitosťou P800. Brúsenie vykonávame mokrým brúsnym kotúčom/papierom a svetlomet udržiavame stále mokrý pomocou rozprašovača, čím tiež priebežne odplavujeme brúsený materiál. Medzi jednotlivými fázami brúsenia svetlomet umyjeme vodou a kontrolujeme kvalitu brúsenia, aby sme žiadnu časť svetlometu nevynechali. Na kvalite brúsenia závisí celkový výsledok renovácie, preto musí byť brúsenie dôkladné pre každú použitú zrnitosť. Podľa plochy svetlometu brúsime minimálne 5 – 10 minút pre každú zrnitosť. Prvé brúsenie zrnitosťou P400 brúsime dlhšie, do odstránenia vrstvy krycieho laku, zjednotenia povrchu (brúsený svetlomet musí byť rovnomerne mliečno biely, matný) a vybrúsenia hĺbkových poškodení. Na záver svetlomet umyjeme vodou a vysušíme. Dávame pozor, aby sme si na svetlomet nenaniesli nečistoty, ktoré by mohli pri brúsení spôsobiť opätovné poškodenie povrchu svetlometu. Po brúsení poslednou zrnitosťou P3000 bude navlhčený svetlomet už takmer priehľadný, po osušení biely, matný.

* **Leštenie**

Do vŕtačky upneme unášač, na ktorý pomocou suchého zipsu pripevníme molitanový leštiaci kotúč, ktorý navlhčíme niekoľkými kvapkami vody. Na kotúč nanesieme menšie množstvo leštiacej pasty, ktorú rozotrieme po celej ploche svetlometu a zahájime leštenie. Zo začiatku udržiavame nižšie otáčky a malý prítlak. S postupujúcim leštením otáčky a prítlak zvyšujeme. Postupne kontrolujeme teplotu povrchu svetlometu. Teplota nesmie stúpnuť tak, že by sme na svetlomete neudržali ruku. Leštenie opakujeme 2x, pričom na druhé leštenie použijeme už menšie množstvo pasty. Pokiaľ pri leštení dochádza k zasychaniu pasty na svetlomete, svetlomet zvlhčíme malým množstvom vody (napr. rozprašovačom, alebo prstom nanesieme pár kvapiek na leštiaci kotúč). Nakoniec vyleštíme do sucha. Po dokončení leštenia svetlomet očistíme. Neleštíme na priamom slnku.

* **Ochrana**

Posledným krokom je nanesenie ochranného nano vosku a jeho rozleštenie. K naneseniu a rozlešteniu použijeme priložené leštiace handričky. Vosk nanesieme po celej ploche krúživými pohybmi. Po zaschnutí (cca 20 minút) zotrieme a rozleštíme. Na zosilnenie ochranného efektu možno vosk naniesť v dvoch vrstvách.

Počas práce s leštiace pastou a voskom nejedzte, nepite ani nefajčite. Pri zasiahnutí očí niekoľko minút opatrne vyplachujte vodou.

Odporučené len pre použitie na svetlometoch so zníženou priehľadnosťou a zažltnutým povrchom (oxidácia). K oxidácii povrchu plastových svetlometov dochádza vplyvom starnutia a pôsobenia vonkajších vplyvov, hlavne slnečného UV žiarenia. Počas renovácie je nefunkčná povrchová vrstva odstránená. Zlý vzhľad svetlometov môže byť spôsobený tiež znečistením z vnútornej strany (odparovaním reflexnej vrstvy, prachom), poškodením vnútornej štruktúry krytu svetlometu, alebo otlčením od kamienkov. **Takto poškodené svetlomety nie sú určené na renováciu súpravou ROWAX.**